27. 1. 84 De Europæiske Fællesskabers Tidende Nr. L 22/27 KOMMISSIONENS FORORDNING (EØF) Nr. 205/84 af 26. januar 1984 om overgangsforanstaltninger for vinproduktionsåret 1983/84 for så vidt angår udbetaling af støtte til destillation af vin, tilsat alkohol, bestemt for destillation KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2179/83 af 25. juli 1983 om fastsættelse af generelle regler for destillation af vin og biprodukter fra vinfremstilling ()), særlig artikel 30, og ud fra følgende betragtninger : I artikel 26, stk. 4, i forordning (EØF) nr. 2179/83 er det fastsat, at der udbetales støtte til forarbejdnings- virksomheden, der har tilsat alkohol til vin bestemt for destillation, mod at denne stiller en sikkerhed svarende til 110 % af den støtte, som skal udbetales til den pågældende virksomhed i forbindelse med destil- lationer, der er fastsat ved Rådets forordning (EØF) nr. 337/79 af 5. februar 1979 om den fælles markedsord- ning for vin (?), senest ændret ved forordning (EØF) nr. 1595/83 (?) ; denne bestemmelse, der anvendes første gang fra den 1. september 1983, medfører alvorlige problemer for såvel forarbejdningsvirksomhederne og destillerierne som interventionsorganerne, når vin, tilsat alkohol, bestemt for destillation, destilleres i en anden medlemsstat end den, hvor kontrakten eller angivelsen er blevet godkendt ; der bør derfor i overensstemmelse med artikel 30 i forordning (EØF) nr. 2179/83 træffes overgangsforan- staltninger for produktionsåret 1983/84, idet der som undtagelse fra artikel 26, stk. 4, i nævnte forordning indføres en alternativ støtteudbetalingsordning, som dog giver de samme garantier med hensyn til kontrol ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Vin — ()) EFT nr. L 212 af 3. 8. 1983, s. 1. (3) EFT nr. L S4 af 5. 3. 1979, s. 1. (”) EFT nr. L 163 af 22. 6. 1983, s. 48. UDSTEDT FØLGENDE FORORDNING : Artikel 1 1. Såfremt vin, tilsat alkohol, bestemt for distilla- tion, destilleres i en anden medlemsstat end den, hvor kontrakten eller angivelsen er blevet godkendt, kan som undtagelse fra artikel 26, stk. 4, i forordning (EØF) nr. 2179/83 og indtil den 31. august 1984 den støtte, der skal udbetales i forbindelse med de forskel- lige destillationer, udbetales til destilleriet, såfremt dette til interventionsorganet i den medlemsstat, hvor destillationen er foretaget, indsender anmodning herom. 2. Anmodningen vedlægges følgende : — en kopi af den kontrakt eller angivelse, der er omhandlet i artikel 26, stk. 1, i forordning (EØF) nr. 2179/83, godkendt af interventionsorganet i den medlemsstat, hvor tilsætningen af alkohol til vin bestemt for destillation har fundet sted; — en af nævnte organ udstedt erklæring, hvori det bekræftes, at bestemmelserne i forordning (EØF) nr. 2179/83 er blevet overholdt, især hvad angår analyseskemaerne og den minimumopkøbspris, der skal betales til vinproducenten i forbindelse med de forskellige destillationer ; — dokumenterne i henhold til artikel 53 i forordning (EØF) nr. 337/79 ; — et bevis for at den pågældende vin, tilsat alkohol, bestemt for destillation er blevet destilleret ; — et dokument, hvorved forarbejdningsvirksomheden overdrager retten til støtte til destilleriet. 3. Idet i stk. 1 omhandlede tilfælde kræves det ikke, at forarbejdningsvirksomheden, der tilsætter alkohol til vin bestemt for destillation skal stille den i artikel 26, stk. 4, i forordning (EØF) nr. 2179/83 omhandlede sikkerhed. 4. —Interventionsorganet udbetaler støtten senest 3 måneder efter modtagelse af anmodningen ledsaget af den i stk. 2 fastsatte dokumentation. Artikel 2 Denne forordning træder i kraft på dagen for offentlig- gørelsen i De Eurpæiske Fællesskabers Tidende. Den anvendes indtil den 31. august 1984.